**ОБЩИНСКА ИЗБИРАТЕЛНА КОМИСИЯ ВЪЛЧИ ДОЛ**

**ПРОТОКОЛ**

**№ 32**

Днес 10.02.2020год. се проведе заседание на Общинска избирателна комисия Вълчи дол, в състав:

ПРЕДСЕДАТЕЛ – Бонка Димитрова

ЗАМ-ПРЕДСЕДАТЕЛ - Валентина Радева

ЗАМ-ПРЕДСЕДАТЕЛ - Минка Радулова

 СЕКРЕТАР –Снежана Стойнева

И ЧЛЕНОВЕ:

1. Асибе Исмаилова
2. Тодор Гочев
3. Божанка Иванова
4. Петя Тодорова
5. Цветанка Тончева
6. Елка Златарова
7. Йорданка Колимечкова
8. Димитър Димитров

Присъстват дванадесет членове, отсъства един.

Налице е необходимият кворум и заседанието се проведе при следния.

**ДНЕВЕН РЕД:**

1. Разглеждане сигнал, подаден от г-жа Яна Радева заведен с вх №188/23.01.20120г в регистъра на ОИК Вълчи дол.

След разглеждане на постъпилия сигнал, направени допълнителни справки в АВ - Търговски регистър от страна на ОИК и изискана и получена информация от :

 - Общински съвет Вълчи дол, относно спазване изискванията на чл. 41, ал.3 от ЗМСМА, заведена с вх № 192/30.01.2020г. в регистъра на ОИК

 - Писмени обяснения от Кмета на Община Вълчи дол, относно етапа до който са достигнали процедурите по посочените в чл. 41, ал 3 действия, заведени с вх № 193/31.01.2020г. в регистъра на ОИК.

 - Официална справка от АВ - Търговски регистър за ЕТ ”Тронис - Георги Тронков” с ЕИК 103325669 и „Цвят-2004” ООД с ЕИК 103878431. заведена с вх № 195/10.02.2020г в регистъра на ОИК.

ОИК констатира:

1. На името на г-н Георги Минчев Тронков е регистрирано ЕТ ”Тронис- Георги Тронков” с ЕИК 103325669. ЕТ ”Тронис - Георги Тронков” не извършва търговска дейност, видно от подаден ГФО и декларация по чл.38, ал. 9, т.2 от ЗСч. за 2018г. в АВ. От представените писменни обяснения и прикрепени документи към тях е видно също, че ЕТ ”Тронис - Георги Тронков” е с прекъсната дейност от 31.03.2010год.съгласно справка от ТД на НАП - Варна, банкова референция, че сметките на ЕТ”Тронис - Георги Тронков” са закрити – левовата сметка на 29.10.2010г и евровата сметка на 15.10.2009год. и декларация образец Д- КРД-1 на основание чл. 108, ал.1, т.4 от КСО, подадена от Георги Минчев Тронков от която е видно, че ЕТ ”Тронис - Георги Тронков” не разполага с банкови сметки в лева и валута в страната и чужбина. От другите представени документи е видно, че са предприети действия по закриването на фирмата и към датата на протокола ЕТ ”Тронис- Георги Тронков” с ЕИК 103325669 е заличен.

**2.** В „Цвят-2004” ООД с ЕИК 103878431 г-н Георги Минчев Тронков участва като съдружник с 32 дружествени дяла, всеки на стойност от по 50лв. В търговското дружество участва още един съдружник с 32 дружествени дяла и още много съдружници с по 1 дружествен дял, някои от които са починали. Представени са покани за свикване на общо събрание , протоколи от проведени общи събрания с решение за прекратяване на дейността, където като мотив е записано: „ Тъй като от създаването си през 2004г дружеството не е извършвало дейност„. В протоколите е отбелязано, че назначават за ликвидатор на дружеството председателя Георги Минчев Тронков. Подадени са заявления форма В 6, относно вписване на обстоятелства за прекратяване и ликвидация, които заявления са отказани от АВ - Търовски регистър. На 25.09.2018г. е наложен запор от съдия- изпълнител по изпълнително дело № 20187180400420, като са пуснати нужните декларации. Запорът е в полза на „ Дайнърс клуб България” с ЕИК 121230735. Подаден е ГФО и декларация по чл.38, ал. 9, т.2 от ЗСч. за 2018г. в АВ от където е видно, че дружеството не упражнява дейност. В последствие са предприети действия за прехвърляне на дружествените дялове на съдружник, който живее в чужбина и към дата 27.01.2020год., Георги Минчев Тронков прехвърля всичките си 32 дружествени дяла, като е подадена форма А4 в АВ – Търговски регистър за вписване на обстоятелството.

След проведени разисквания ОИК счита подадения сигнал за неоснователен поради следните съображения:

 Фирма „Цвят-2004” ООД с ЕИК 103878431 е под юрисдикцията на съдия – изпълнител, който ще извърши необходимите съдопроизводствени действия. За фирмата има подадена декларация на 25.09.2018г,. че не е упражнява дейност. Г-н Георги Минчев Тронков е правил на няколко пъти опити чрез наемане на адвокат за заличаване на дружеството, като не по негова вина са получени откази от АВ и впоследствие е предприел действия по прехвърляне на дяловете си. Комулативното изискване на чл. 41., ал. 3 от ЗМСМА е изпълнено, като едновременно са налични уведомяване в едномесечният срок от обявяване на изборните резултати на Общински съвет Вълчи дол и ОИК Вълчи дол и са предприети действия за прекратяване на дейността на ЕТ „Тронис- Георги Тронков” и „Цвят-2004” ООД.

Видно от горното ОИК Вълчи дол взе следното

**РЕШЕНИЕ:**

Оставя без уважение жалбата на г-жа Яна Радева Михалева и не прекратява правомощията на г-н Георги Минчев Тронков като кмет на Община Вълчи дол.

Гласували 12 членове: за – 12, против -0

ПРЕДСЕДАТЕЛ – Бонка Димитрова

ЗАМ-ПРЕДСЕДАТЕЛ - Валентина Радева

ЗАМ-ПРЕДСЕДАТЕЛ - Минка Радулова

 СЕКРЕТАР –Снежана Стойнева

И ЧЛЕНОВЕ:

1.Асибе Исмаилова

2.Тодор Гочев

3.Божанка Иванова

4.Петя Тодорова

5.Цветанка Тончева

6.Елка Златарова

7.Йорданка Колимечкова

8. Димитър Димитров